ایرج شهین باهر، تبریز اسلامی شوراسینین هفته لیک جلسه سینده، بو گونون تبریز گونو آدلاندیرماق اوچون شورایا لایحه گوندریلدیینی دئییب آرتیردی: تبریز آدینا بیر گونون اولماماسی چوخ آیدین حس اولونور. بو شهر آدینا شادلیق و مراسم توتماق اوچون و بونلارلا برابر تبریزین وارلیقلارینی باشقالارینا تانیتدیرماق اوچون بو تکلیف وئریلمیشدیر.
تبریز بلدیه رئیسی دئدی: بو گون لر بیزیم شهریمیزه توریست لرین گلن گونلریندن ساییلیر. بیز تبریز گونون سئچمک اوچون مخصوص و اهمیتلی بیر گون آختاریردیق و ائله بو قوجامان شهرین مشروطه دورونده کی ائتدیگی فدارکارلیق لار و قهرمانلیقلاری اونودماماق اوچون بو گونو تبریز گونو آدینا تکلیف ائتدیک.
تبریز بلدیه رئیسی دئدی: شورا بو تکلیفی تصدیق له دیکدن سونرا عمومی مدنیت شوراسیندا دا (شورای فرهنگ عمومی) بو تکلیفی تصویب ائتمه یه چالیشاجاغیق. انشالله گلن ایل بو گون اوچون احتشاملی و دیرلی مراسم لر حاضرلایاجاغیق.
azb_Arab azb_Arab azb_Arab